stanford-oval/wikipedia huggingface dataset:
Clearwellin linna

| Clearwellin linna> Clearwell Castle |
| --- | --- |

Sijainti:  Gloucestershire
Koordinaatit:  51°46′02″N, 2°37′28″W
Rakennustyyppi:  linna
Valmistumisvuosi:  1727
Suunnittelija:  Roger Morris
Omistaja:  Yksityinen
Tyylisuunta:  Uusgotiikka
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Clearwellin linna on Gloucestershiren Clearwellissä Britanniassa sijaitseva linna. Se rakennettiin vuonna 1727 korvaamaan samalla tontilla sijainnut vanhempi rakennus.
1970-luvulla lukuisat rock-yhtyeet käyttivät linnaa esimerkiksi materiaalin kirjoittamiseen ja äänittämiseen. Siellä työskentelivät muun muassa Led Zeppelin, Deep Purple, Black Sabbath, Badfinger, Sweet, Mott the Hoople ja Bad Company.
Nykyisin Clearwellin linna toimii häiden pitopaikkana.
Käännös suomeksi
Viipurin Rykmentti

Viipurin Rykmentti oli vuosina 1919–1940 toiminut Suomen armeijan rykmentti, joka perustettiin Suomen sisällissodan valkoiseen armeijaan kuuluneen Karjalan 2. rykmentin seuraajaksi. Sisällissodan päätyttyä Sortavalaan sijoitettu Karjalan 2. rykmentti nimettiin 30. elokuuta 1918 aluksi Laatokan jalkaväkirykmentiksi, kunnes se nimettiin uudelleen 15. maaliskuuta 1919 Haminaan sijoitettuna Viipurin rykmentiksi.
Viipurin rykmentti oli Haminan varuskuntarykmenttinä kokonaisuudessaan vuosina 1920–1933 ja se oli osaksi sijoitettuna Pampyölin huonokuntoisiin puukasarmeihin. Rykmenttiin kuului 1920-luvulla kolme pataljoonaa. Jokaisessa pataljoonassa oli kolme kiväärikomppaniaa ja konekiväärikomppania.
Syksyllä 1933 rykmentin pääosat siirtyivät Haminasta Jaakkiman Huuhanmäkeen, jonne oli valmistunut uusi kasarmialue. Rykmentin II pataljoonan esikunta, 4. ja 5. komppania sekä soittokunta jäivät kuitenkin Haminaan, koska uudessa varuskunnassa ei ollut niille tiloja. Rykmentin viimeinen osasto 2. komppania poistui Haminasta syksyllä 1939. Talvisodan aikana rykmentin sotilaat taistelivat 3. Prikaatin joukoissa. Viipurin rykmentti lakkautettiin talvisodan jälkeen.
Viipurin rykmentin muistolaatta sijaitsee Haminan vanhalla kasarmialueella.
Aiheesta muualla

Suomen uudenaikaisin kasarmialue on Jaakkiman Rauhala. Lyhyt kuvaus Viipurin Rykmentin kasarmirakennuksista Palkjärven rannalla, Käkisalmen Sanomat 03.08.1933, nro 84, s. 3, Kansalliskirjaston digitaaliset aineistot
Viipurin rykmentti muuttanut Jaakkimaan, Käkisalmen Sanomat 07.09.1933, nro 99, s. 3, Kansalliskirjaston digitaaliset aineistot
Viipurin Rykmentin uusi koti, Hakkapeliitta, 12.09.1933, nro 37, s. 11, Kansalliskirjaston digitaaliset aineistot
Det evangelisk-lutherske stift i Norge

| Det evangelisk-lutherske stift i Norge |
| --- | --- |
Suuntautuminen:  Luterilaisuus
Johtaja:  Piispa Thor Henrik With
Yhteistyötahoja:  Kansainvälinen luterilainen neuvosto
Toiminta-alue:  Norja
Perustettu:  2013
Seurakuntia:  4
Kotisivu:  www.valgmenighet.no
Infobox OKVirheellinen NIMI-arvo: 
Det evangelisk-lutherske stift i Norge (DelsiN) (suom. Evankelisluterilainen hiippakunta Norjassa) on 2013 Kautokeinossa perustettu norjalainen hiippakunta. Hiippakuntaan kuuluu neljä seurakuntaa (norj. valgmenighet), Balsfjordissa, Kautokeinossa, Tromssassa ja Trondheimissä. Hiippakunnan piispa on Thor Henrik With.
Det evangelisk-lutherske stift i Norge tekee läheistä yhteistyötä Suomen evankelisluterilaisen lähetyshiippakunnan ja Ruotsin Missionsprovinsenin kanssa. Hiippakuntien on määrä allekirjoittaa yhteistyösopimus.
Vatikaanivaltion jalkapallomaajoukkue

Vatikaanivaltion jalkapallomaajoukkue on jalkapallojoukkue, joka edustaa Vatikaanivaltiota jalkapallomaaotteluissa. Vatikaani ei ole kansainvälisen jalkapalloliiton FIFAn eikä minkään sen maanosaliiton jäsen, minkä johdosta se ei pysty osallistumaan maailman- tai maanosamestaruuskilpailuihin.
Vatikaanin ensimmäinen maaottelu oli San Marinoa vastaan vuonna 1994. Vuonna 2006 joukkue kohtasi sveitsiläisen seurajoukkueen SV Vollmondin aivan Vatikaanin ulkopuolella sijaitsevalla kentällä. Ottelu päättyi Vatikaanin 5–1-voittoon.
Paavi Franciscuksen luvalla maahan perustettiin naisten jalkapallomaajoukkue vuonna 2019.
Joukkueen pelaajisto koostuu pääasiassa Sveitsiläiskaartin jäsenistä sekä paavillisen neuvoston jäsenistä ja museoiden vartijoista. Kuitenkin vain sveitsiläiskaartilaiset ovat maan kansalaisia.
Otteluiden lopputuloksia

| 0 | 1 | 2 | 3 | 4 |
| --- | --- | --- | --- | --- |
| 22.11.1994 |  |  Vatikaani |  San Marino | 0 - 0 |
| 23.11.2002 |  |  Vatikaani |  Monaco | 0 - 0 |
| 5.6.2006 |  |  Vatikaani |  SV Vollmond | 5 - 1 |
| 18.6.2007 |  |  Vatikaani |  Nazionale Italiana Religiosi | 3 - 0 |
| 15.6.2008 |  |  Vatikaani |  CS Tunari | 1 - 12 |
| 17.6.2008 |  |  Vatikaani |  Amerikan Samoa | 6 - 0 |
| ??.10.2010 |  |  Vatikaani |  Palestiina | 1 - 9 |
| 23.10.2010 |  |  Vatikaani |  Guardia di Finanza | 0 - 1 |
| ??.??.???? |  |  Vatikaani |  Italian Representation | 4 - 1 |
| 3.2.2011 |  |  Vatikaani |  Stazione Carabinieri di Roma | 9 - 1 |
| 7.5.2011 |  |  Vatikaani |  Monaco | 1 - 2 |
| 22.6.2013 |  |  Monaco |  Vatikaani | 2 - 0 |
| 10.3.2014 |  |  Vatikaani |  Monaco | 0 - 2 |
FIFA-jäsenyys

Vatikaanivaltio on yksi niistä vain kahdeksasta itsenäisestä valtioista, joiden kansallinen jalkapallomaajoukkue ei kuulu FIFAan. Muut seitsemän ovat Mikronesia, Kiribati, Marshallsaaret, Palau, Monaco, Tuvalu ja Nauru.
Pelaajia

Marcello Rosati
Pelaajia > Tämänhetkinen joukkue

Andrea Giulii Capponi (Maalivahti)
Marco Caterini (Maalivahti)
Maurizio Baroncini (Puolustaja)
Andrea Mayer (Puolustaja)
Simone Palmieri (Puolustaja)
Vincenzo Pletropaolo (Puolustaja)
Enrico Rimauru (Puolustaja)
Mario Tiburzi (Puolustaja)
Eric Cardona (Puolustaja)
Cataldo Francesco (Keskikenttäpelaaja)
Fabrizio Gaudio (Keskikenttäpelaaja)
Mario Pacenza (Keskikenttäpelaaja)
Angelo Palma (Keskikenttäpelaaja)
Roberto Perinelli (Keskikenttäpelaaja)
Sandro Trolani (Keskikenttäpelaaja)
Simone Batalocco (Hyökkääjä)
Daniele Carilli (Hyökkääjä)
Lorenzo Pierotti (Hyökkääjä)
Alessandro Quatro (Hyökkääjä)
Valmentajia

Saverio Di Pofi
Giovanni Trapattoni
Gianfranco Guadagnoli
Constant Vanden Stock

| Henkilötiedot |
| --- | --- | --- |
Koko nimi: Constant Vanden Stock
Syntymäaika: 13. kesäkuuta 1914
Syntymäpaikka: Bryssel, Belgia
Kuolinaika: 19. huhtikuuta 2008 (93 vuotta)
Kuolinpaikka: Bryssel, Belgia
Seurat
| Vuodet | Seura | O (M) |
| 1932–1938 1938–1943 |  RSC Anderlecht  Royal Union Saint-Gilloise |  |
Valmennusura
1958–1968:  Belgian maajoukkue
Constant Vanden Stock (13. kesäkuuta 1914 – 19. huhtikuuta 2008) oli belgialainen jalkapallovaikuttaja, valmentaja ja puolustaja.
Pelaajaurallaan Vanden Stock edusti RSC Anderlechtia ja Royal Union Saint-Gilloisea. Pelaajauransa jälkeen hän toimi Belgian maajoukkueen päävalmentajana 1958–68, muttei onnistunut luotsaamaan Punaisia paholaisia arvokisoihin.
Vuonna 1971 Vanden Stock siirtyi RSC Anderlechtin seurajohtajaksi ja toimi tehtävässä 16 vuoden ajan. Hänen johtokaudellaan RSC pelasi kultaiset vuotensa voittaen Cup-voittajien Cupin 1976 ja 1978 sekä UEFA Cupin 1983. Hän jätti tehtävänsä pojalleen Roger Vanden Stockille vuonna 1997. RSC Anderlechtin kotistadion on nimetty hänen mukaansa.
Jalkapallouransa ohella Vandenstock toimi myös johtajana perhepanimo Belle Vuessa, joka on tunnettu muun muassa Lambic-oluestaan. Nykyään yritys kuuluu InBev-panimoon.
Vanden Stock kuoli 19. huhtikuuta 2008 93-vuotiaana Vogelenzangissa Brysselissä.
| 0 | 1 | 2 |
| --- | --- | --- |
| Edeltäjä: Géza Toldi | Belgian jalkapallomaajoukkueen päävalmentaja 1958–1968 | Seuraaja: Raymond Goethals |
Clem McSpadden

Clem McSpadden vuonna 1973.
Clem Rogers McSpadden (9. marraskuuta 1925 – 7. heinäkuuta 2008) oli yhdysvaltalainen demokraattisen puolueen poliitikko. Hän istui liittovaltion edustajainhuoneessa Oklahoman toisesta vaalipiiristä vuosina 1973–1975.
McSpadden oli vuosina 1944–1946 Yhdysvaltain laivastossa palvellut toisen maailmansodan veteraani.
McSpadden tuli valituksi Oklahoman osavaltiolliseen senaattiin jo vuonna 1954. Hänet valittiin uudelleen useita kertoja, ja hänestä tuli jopa kaksinkertainen pro tempore -puhemies. Hän pyrki vuonna 1974 Oklahoman kuvernööriksi, mutta jäi puolueensa esivaalissa toiseksi David Borenin jälkeen. Molemmat voittivat esivaalin ensimmäisellä kierroksella silloisen istuvan kuvernöörin David Hallin.
Poliitikonuransa lisäksi McSpadden teki pitkän uran rodeotapahtumien selostajana. Hän toimi myös 18 vuotta National Finals Rodeon toiminnanjohtajana, kun tapahtuma järjestettiin Oklahoma Cityssä. Hänet valittiin Pro Rodeo Hall Of Fameen vuonna 1990. McSpadden oli myös lobbausfirma McSpadden & Associatesin perustaja.
McSpadden oli naimisissa ja hänellä oli kolme lasta, kaksi poikaa ja tytär.
Via Campana

| Via Campana |
| --- | --- |
 Via Campanan sijainti Italiassa.
Maa:  Rooman valtakunta
Alkupiste:  Rooma
Päätepiste:  Campus salinarum Romanarum
Via Campana oli roomalainen tie, joka kulki Tiber-joen pohjoispuolta Roomasta rannikolle Campus salinarum Romanarumiin.
Via Campana oli Tiberin pohjoisrannan vanhin tie. Se sai nimensä Campus salinarum Romanarumista eli ”roomalaisten suola-allastasangosta”. Tie oli todennäköisesti hyvin vanha. Varhaisten roomalaisten historioitsijoiden mukaan sen olisi rakennuttanut kuningas Ancus Marcius. Myöhemmin joen pohjoispuolelle rakennettiin myös Via Portuensis. Tiet kulkivat alkuosaltaan samaa reittiä.
Via Campanaa ja Tiberin toisella eli eteläpuolella kulkenutta Via Ostiensista hallinnoi yhteinen ritariluokkaan kuulunut virkamies.
Tiestä on löydetty noin 50 metriä pitkä ja 4,6 metriä leveä osuus nykyisestä Pozzo Pantaleosta.
Aiheesta muualla

Kuvia tai muita tiedostoja aiheesta Via Campana Wikimedia Commonsissa
Roomalaiset tiet
| --- | --- |
Italiassa:  Via Aemilia · Via Aemilia Scauri · Via Amerina · Via Annia · Via Antiatina · Via Appia · Via Ardeatina · Via Augusta Sallentina · Via Aurelia · Via Aurelia (Venetia) · Via Aurelia Aeclanensis · Via Caecilia · Via Campana · Via Cassia · Via Ciminia · Via Claudia Augusta · Via Claudia nova · Via Claudia Valeria · Via Clodia · Via Collatina · Via Cornelia · Via Domitiana · Via Flaminia · Via Flaminia militare · Via Fulvia · Via Gemina · Via Herculia · Via Julia Augusta · Via Labicana · Via Latina · Via Laurentina · Via Minucia · Via Nomentana · Via Ostiensis · Via Pompeia · Via Popil(l)ia · Via Popil(l)ia · Via Portuensis · Via Postumia · Via Praenestina · Via Quinctia · Via Salaria · Via Selinuntina · Via Setina · Via Severiana · Via Sublacensis · Via Tiberina · Via Tiburtina · Via Trajana · Via Valeria · Via Valeria (Sisilia)
Britanniassa:  Akeman Street · Ermine Street · Fosse Way · Icknield Street · King Street · Watling Street
Muualla:  (Via Agrippa) · Via Aquitania · Via Augusta · (Via Belgica) · Via Domitia · Via Egnatia · Via Flavia · Via Julia Augusta · Via maris · Via militaris · Via Nerva · Via nova · Via Pontica · (Via Raetia) · Via Trajana nova
Clelandina

| Clelandina |
| --- | --- |
 Clelandina rubigei
 Permikausi Wuchiaping-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Kladi::  Theriodontia
Alalahko::  †Gorgonopsia
Heimo::  †Gorgonopsidae
Alaheimo::  †Rubidgeinae
Suku::  †Clelandina  Broom, 1948
Synonyymit
 Dracocephalus, Brink & Kitching, 1953 
Lajit
 †C. rubidgei  Broom, 1948  †C. majora  Broom, 1948  †C. scheepersi  Brink & Kitching, 1953 
Infobox OKNimi-testi OK: 
Clelandina on sukupuuttoon kuollut terapsidisuku. Se eli myöhäisellä permikaudella ja kuuluu Gorgonopsiaan. Sukuun luetaan lajit Clelandina rubidgei, Clelandina scheepersi ja Clelandina majora. Clelandina on nimetty paleontologi Robert Broomin opettajan John Clelandin kunniaksi.
Clelandina oli pienehkö lihansyöjä. C. rubidgein kallo on noin 21 cm pitkä ja koko eläimen pituus oli todennäköisesti noin 1,1 metriä. C. scheepersi oli hieman pienempi. Sen kallon pituus on noin 19 cm ja kokonaispituus todennäköisesti noin metri. Clelandinan fossiileita on löydetty Etelä-Afrikasta, Karoosta. Omaksi suvukseen määritelty Broomicephalus saattaa olla sama kuin Clelandina.
Venäjänvesikontiainen

| Venäjänvesikontiainen |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Soricomorpha
Heimo::  Kontiaiset Talpidae
Alaheimo::  Talpinae
Suku::  Desmana
Laji::  moschata
Kaksiosainen nimi
 Desmana moschata  (Linnaeus, 1758) 

Katso myös
   Venäjänvesikontiainen Wikispeciesissä   Venäjänvesikontiainen Commonsissa 
Infobox OKNimi-testi OKIUCN-testi OK: 
Venäjänvesikontiainen (Desmana moschata) on uhanalainen kontiaislaji.
Levinneisyys

Venäjänvesikontiaista tavataan Venäjällä, Ukrainassa ja Kazakstanissa. Sen levinneisyysalue on sirpaloitunut, ja se on hävinnyt monilta alueilta, esimerkiksi Valko-Venäjältä kokonaan. Vuonna 2017 lajia arvioitiin olevan Venäjällä noin 8 000 – 10 000 yksilöä, kun niitä oli vielä 2001 yli 27 000. Lajia uhkaavat ilmastonmuutoksen aiheuttamat muutokset tulvamalleissa,selvennä kuolemat kalastuksen sivusaaliina, elinympäristöjen tuhoutuminen, vesien saastuminen ja kilpailu vieraslajien kanssa. Venäjänvesikontiainen luokiteltiin vuonna 2023 äärimmäisen uhanalaiseksi, kun se aiemmin oli ollut erittäin uhanalaiseksi.
Elintavat

Venäjänvesikontiainen elää vesistöjen läheisyydessä. Sillä on melko tarkat elinympäristövaatimukset, ja se suosii vesistöjä, joissa on runsaasti vesikasvillisuutta ja joiden rannoilla kasvaa pensaikkoa ja vanhaa metsää. Suotuisina vuosina venäjänvesikontiainen voi lisääntyä vuoden ympäri, mutta yleensä se lisääntyy kahdesti vuodessa: loppukeväällä ja syksyllä. Molemmat sukupuolet huolehtivat poikasista. Laji on kaikkiruokainen, ja sen on havaittu käyttävän ravinnokseen ainakin 72:a vesissä elävää selkärangatonta lajia sekä 30 kasvilajia. Se syö myös kaloja ja sammakkoeläimiä.
Creator Awards Finland

Creator Awards Finland on vuonna 2020 ensimmäisen kerran järjestetty YouTube-aiheinen tapahtuma. Tubettajia palkittiin Helsingin Kulttuuritehdas Korjaamolla järjestetyssä gaalassa 21 kategoriassa, ja tapahtuma näytettiin suorana YouTubessa.
Creator Awards Finland -tapahtumassa vuoden vaikuttajana palkittiin Mmiisas. Vuoden parhaaksi esiintyjäksi valittiin Jaakko Parkkali, ja vuoden viihdekanavana palkittiin Iha Just Imus. Vuoden tulokas -kategorian voitti Väinö Mäkelä.
Aiheesta muualla

Creator Awards Finlandin kotisivu (Arkistoitu – Internet Archive)
Urheilutapahtuman järjestäminen Suomessa

Urheilutapahtuma on yleisötilaisuus, jossa osallistujia ovat järjestäjät urheilijat ja katsojat. Suuri osa Suomen urheilutapahtumista järjestetään isoilta osin vapaaehtoisten talkootyönä.
Järjestävä toimitsijaorganisaatio

Urheilutapahtuman järjestäminen vaatii projektityyppisen johtamisorganisaation. Hallintoon valitaan yleensä projektin päävetäjä -, tarjouspyyntöjen käsittelijä -, laskutus -, kirjanpito -, turvallisuusvastaava - ja tiedottaja ( media- ja somevastaava ) rooleissa toimivat ihmiset.
Suunnittelutiimissä tehdään yksityiskohtaisempi suunnitelma tapahtuman aikatauluteuista osista ja samalla varmistetaan yhteinen näkemys suunnitelman vaatimista resursseista.
Osallistujien yhteyshenkilö kerää osallistujatiedot järjestelmään (esim. Lyyti tai Excel).
Järjestävä toimitsijaorganisaatio > Tapahtuman resurssointi

Tapahtuman turvallisuusvastaava muodostaa tarvittavat turvallisuustiimit. Tavanomaisia tiimejä ovat tapahtumapaikan - ja liikenteen turvaajat. Tapahtumapaikan turvaajat hoitavat järjestyksenvalvojan tehtäviä ja liikenteen turvaajat liikenteenohjaajan tehtäviä. Nämä tehtävät vaativat rekisteröinti-ilmoituksen poliisille. Liikenteen turvaajilla voi olla myös muita lisätehtäviä. Näitä ovat esimerkiksi reitin merkintä, veto- ja luuta-auto sekä huolto-auto ohjannassa toimiminen.
Tapahtumapaikalla työskentelevät yleensä juontaja, pääkassa, rekisteröintihenkilöt ja jonkinlainen buffet ruokapisteen hoitajat sekä sosiaalitilojen valvoja.
Pidempään kestävissä tapahtumissa tapahtumapaikan ulkopuolisessa huollossa toimii ensiapuvastaavia, välinehuoltajia, ruoan- ja juoman jakelijoita.
Järjestävä toimitsijaorganisaatio > Tapahtuman resurssointi > Yleiset toimitsijaroolit > Järjestyksenvalvoja

Järjestyksenvalvoja toimii itsenäisesti tapahtumakeskuksen järjestyksen ja turvallisuuden ylläpitäjänä. Vaatii järjestyksenvalvojakortin.
Järjestävä toimitsijaorganisaatio > Tapahtuman resurssointi > Yleiset toimitsijaroolit > Ensiapuvastaava

Ensiapuvastaava toimii tapahtuman ensiavusta vastuullisena. Liikkuu matkustajana huoltoautossa reitillä ja tarvittaessa avustaa urheilijoita vähäisten vammojen hoidossa. Antaa tarvittaessa puhelimitse neuvoja ensiapua vaativiin tilanteisiin. Vakavammissa vahingoissa aina 112 !
Järjestävä toimitsijaorganisaatio > Tapahtuman resurssointi > Yleiset toimitsijaroolit > Sosiaalitilojen valvoja

Sosiaalitilojen valvoja vastaa tapahtuman suihku- ja pukuhuonetilojen valvonnasta yhdessä toisen valvojan kanssa. Merkitsee reitin sosiaalitiloihin sekä avaa ja sulkee sosiaalitilat.
Järjestävä toimitsijaorganisaatio > Tapahtuman resurssointi > Yleiset toimitsijaroolit > Ruokapisteen hoitaja

Ruokapisteen hoitaja toimii tapahtuman taukoruokien hankkijana ja jakajana. Hän toimii yhteistyössä sidosryhmien (esim. Raision Rinkka) kanssa taukoruokailun suunnittelussa. Hän huolehtii mahdollisesti myös annoslämmityksestä ja tuotelisämyynnistä.
Järjestävä toimitsijaorganisaatio > Tapahtuman resurssointi > Yleiset toimitsijaroolit > Ruokahuoltovastaava

Ruokahuoltovastaava osallistuu ruoan jakeluun. Hän saattaa osallistua ruoan valmistukseen ja kuljetukseen jakelukeskuksesta. Tehtävän hoito vaatii yleensä ajokortin.
Järjestävä toimitsijaorganisaatio > Tapahtuman resurssointi > Yleiset toimitsijaroolit > Yövartija

Yövartija valvoo tapahtumakeskuksen rakenteita tapahtumapäivien välisenä yönä. Voidaan jakaa useampaan vuoroon muiden yövartijoiden kanssa. Pelkkä valvontatehtävä. Ei vaadi järjestyksenvalvojakorttia.
Järjestävä toimitsijaorganisaatio > Tapahtuman resurssointi > Yleiset toimitsijaroolit > Liikenteenohjaaja

Liikenteenohjaaja toimii erikseen nimetyissä ja karttaan merkityissä risteyksissä ajoneuvoliikenteen pysäyttäjänä. Varmistaa urheilijoiden turvallisen ja esteettömän kulun. Liikenteenohjaajat hyväksyy poliisi. Varustus keltainen huomioliivi ja “tikkari”. Liikenteenohjaajat perehdytetään aina tehtävään ja ohjauspaikkaan. Liikenteenohjauspaikalle pääseminen vaatii usein ajokortin ja oman auton.
Järjestävä toimitsijaorganisaatio > Tapahtuman resurssointi > Yleiset toimitsijaroolit > Huoltokuski

Huoltokuski ajaa ruokahuolto- tai varustehuoltoautoa. Auto voi olla seuran järjestämä. Huoltokuski auttaa tarvittaessa onnettomuus- ja ongelmatilanteissa. Varustuksena ensiapulaukku sekä perustyökaluja. Vaatimuksena B-luokan ajo-oikeus.
Järjestävä toimitsijaorganisaatio > Tapahtuman resurssointi > Yleiset toimitsijaroolit > Toimipaikkojen pystytys- ja purkuryhmä(t)

Ryhmät toimivat tapahtumapaikan rakenteiden ja toimintojen pystyttäjänä, tapahtumapaikkavastaavan johdolla. Tapahtuman pääkeskukseen tarvitaan usein suurempi joukko henkilöitä tätä tehtävää varten.
Järjestävä toimitsijaorganisaatio > Tapahtuman resurssointi > Polkupyöräilytapahtuman erityiset toimenkuvat > Ajokapteeni

Ajokapteeni toimii nopeusryhmän vetäjänä yhdessä toisen ajokapteenin kanssa. Huolehtii turvallisuudesta, ajokurista, tuntee reitin pääpiirteissään ja vastaa vetovuorojen kierrätyksestä sekä ajonopeudesta. Saa käyttöönsä navigaattoriin ladattavan reittikartan.
Järjestävä toimitsijaorganisaatio > Tapahtuman resurssointi > Polkupyöräilytapahtuman erityiset toimenkuvat > Reitinmerkitsijä

Reitinmerkitsijä merkitsee reitit reittikartan tai -suunnitelman mukaisesti suuntanuolin ja nauhoin. Hän merkitsee taukopaikat huolellisesti taukopaikka-kyltein. Reitinmerkitsijä toimii yhdessä muiden reitinmerkitsijöiden kanssa. Tapahtuman jälkeen hän kerää reittimerkit pois. Tehtävän hoito vaatii yleensä ajokortin. Käytettävissä voi olla seuran auto.
Järjestävä toimitsijaorganisaatio > Tapahtuman resurssointi > Polkupyöräilytapahtuman erityiset toimenkuvat > Moottoripyöräkuski

Ryhmäajossa toimii nopeusryhmän etuajoneuvona ja liikenteenohjaajana. Vastaa reittinavigoinnista. Turvaa pyöräilijäryhmän etenemisen ja tarvittaessa itsenäisesti ohjaa liikennettä ryhmän saapuessa risteykseen.
Yleisajoissa toimii pyöräilijöiden etuajoneuvona eri reiteillä tai ajaa reittejä edestakaisin. Tehtävänä turvata pyöräilijöiden esteetön eteneminen ja luoda turvallisuutta tapahtumaan.
Ympäristövaatimukset

Tapahtuman, johon tulee yli 1000 henkeä ja jossa tarjotaan elintarvikkeita, on noudatettava yleisötapahtumien ympäristökriteereitä. Jäte- ja WC-huolto on järjestettävä vähänkin suurempiin tapahtumiin. Palvelua tarjoavat yksityiset alan yritykset. Lisätietoa tarvittaessa Ympäristöpalveluiden Siisti tapahtuma -opas.
Viranomaisluvat ja -ilmoitukset

Tapahtuman järjestämiseen tarvitaan joukko hakemuksia, lupia ja ilmoituksia. Lupia haetaan tapahtumasisällön mukaan eri viranomaisilta. Vastaavasti ilmoituksia tehdään eri tahoille. Osa näiden käsittelystä on maksullisia ja vie aikaa, joten toimet on hyvä aloittaa ajoissa. Kaikkeen toimintaan tarvitaan (maan)omistajan lupa. Liikenteen pidempiaikaiseen poikkeusjärjestelyyn tarvitaan lupa liikennealueen vastuutaholta.
Viranomaisluvat ja -ilmoitukset > Luvat, hakemukset ja ilmoitukset poliisille

Poliisin kanssa asioidaan yleisötapahtuman järjestämis- ja mahdollisissa arpajaislupa-asioissa, mikäli arpoja tuodaan myyntiin vähintään 100 kpl. Lisäksi poliisille tehdään hyväksyntähakemukset järjestyksenvalvojista ja liikenteenohjaajista.
Yleisötilaisuuden järjestäjän on ilmoitettava tilaisuudesta kirjallisesti poliisille vähintään viisi vuorokautta ennen tilaisuuden alkamista. Ilmoitusta ei tarvita, jos tilaisuus ei esim. osanottajien vähäisen määrän vuoksi edellytä toimia järjestyksen ja turvallisuuden ylläpitämiseksi tai erityisiä liikennejärjestelyjä. Rajanveto ilmoitusvelvollisten ja vapaiden tilaisuuksien välillä on joskus vaikeaa, joten on syytä hyvissä ajoin olla yhteydessä järjestämispaikan poliisipiiriin.
Yleisötilaisuuden järjestäjän on huolehdittava järjestyksen ja turvallisuuden sekä liikenneturvallisuuden säilymisestä tilaisuudessa. Järjestyksenvalvojien täytyy olla poliisin hyväksymiä, jolloin heillä on voimassa oleva järjestyksenvalvojakortti tai poliisi hyväksyy heidät erikseen yksittäiseen tilaisuuteen järjestyksenvalvojiksi. Erikseen hyväksyttävien järjestyksenvalvojien nimet ja henkilötunnukset tulee ilmoittaa.
Arpajaisista, peleistä ja kilpailuista tulee olla yhteydessä poliisin lupaneuvontaan.